Komission asetus (EY) N:o 761/2003, annettu 30 päivänä huhtikuuta 2003, Intiassa ennen yhteisöön tuontia tehtävien tuoreiden hedelmien ja vihannesten kaupan pitämisen vaatimustenmukaisuustarkastustoimien hyväksymisestä



Virallinen lehti nro L 109 , 01/05/2003 s. 0007 - 0009



Komission asetus (EY) N:o 761/2003, annettu 30 päivänä huhtikuuta 2003, Intiassa ennen yhteisöön tuontia tehtävien tuoreiden hedelmien ja vihannesten kaupan pitämisen vaatimustenmukaisuustarkastustoimien hyväksymisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 47/2003(2), ja erityisesti sen 10 artiklan, sekä katsoo seuraavaa: (1) Kaupan pitämisessä hedelmä- ja vihannesalalla sovellettavista vaatimustenmukaisuustarkastuksista 12 päivänä kesäkuuta 2001 annetun komission asetuksen (EY) N:o 1148/2001(3), sellaisena kuin se on viimeksi muutettuna asetuksella (EY) N:o 408/2003(4), 7 artiklassa määritetään edellytykset, joilla kolmannen maan pyynnöstä tämän kolmannen maan ennen yhteisöön tuontia tekemät vaatimustenmukaisuutta koskevat tarkastustoimet voidaan hyväksyä. (2) Intian viranomaiset toimittivat komissiolle 31 päivänä joulukuuta 2001 hyväksymispyynnön, joka koskee Intian maatalousministeriön maatalousalan markkinointineuvojan (AMA) alaisen markkinointi- ja tarkastusosaston (DMI) tekemiä tarkastustoimia. Hakemuksen mukaan DMI:llä on valvontaan tarvittava henkilöstö, materiaali ja laitteet, sen käyttämät menetelmät vastaavat asetuksen (EY) N:o 1148/2001 9 artiklassa tarkoitettuja menetelmiä ja Intiasta yhteisöön viedyt tuoreet hedelmät ja vihannekset vastaavat yhteisön kaupan pitämisen vaatimuksia tai vähintään vastaavia vaatimuksia. (3) Komission jäsenvaltioilta saamien tietojen mukaan Intiasta tulevien tuoreiden hedelmien ja vihannesten tuonnissa todettiin vuosina 1997-2000 kaupan pitämisen vaatimusten täyttymättä jäämistä suhteellisen harvoin. (4) Intian viranomaisten edustajat ovat osallistuneet myös hedelmien ja vihannesten kaupan pitämisen vaatimusten kansainvälisiin laatimistoimiin Yhdistyneiden Kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevässä työryhmässä. (5) Tästä syystä olisi hyväksyttävä Intian tekemät vaatimustenmukaisuutta koskevat tarkastukset asetuksen (EY) N:o 1148/2001 7 artiklan 8 kohdassa säädetyn hallinnollisen yhteistyömenettelyn käynnistämispäivästä alkaen. (6) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Hyväksytään asetuksen (EY) N:o 1148/2001 7 artiklassa säädetyin edellytyksin tuoreiden hedelmien ja vihannesten alalla sovellettavat kaupan pitämisen vaatimustenmukaisuutta koskevat tarkastustoimet, jotka Intia on tehnyt ennen yhteisöön tuontia. 2 artikla Asetuksen (EY) N:o 1148/2001 7 artiklan 2 kohdan toisessa alakohdassa tarkoitetut Intian virallinen edustaja sekä tarkastusyksikkö mainitaan tämän asetuksen liitteessä I. 3 artikla Asetuksen (EY) N:o 1148/2001 7 artiklan 3 kohdan toisessa alakohdassa tarkoitetut todistukset, jotka annetaan tämän asetuksen 1 artiklassa tarkoitettujen tarkastusten yhteydessä, on laadittava tämän asetuksen liitteessä II vahvistetun lomakemallin mukaan. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan siitä päivästä, kun asetuksen (EY) N:o 1148/2001 7 artiklan 8 kohdassa tarkoitettu lausunto yhteisön ja Intian välisestä hallinnollisen yhteistyön käynnistämisestä julkaistaan Euroopan unionin virallisen lehden C-sarjassa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä huhtikuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 7, 11.1.2003, s. 64. (3) EYVL L 156, 13.6.2001, s. 9. (4) EYVL L 62, 6.3.2002, s. 8. LIITE I - Asetuksen (EY) N:o 1148/2001 7 artiklan 2 kohdan mukainen virallinen edustaja: Agricultural Marketing Adviser (Maatalousalan markkinointineuvoja) Ministry of Agriculture, Govt. of India (Intian hallituksen maatalousministeriö) NH-IV , Faridabad India Puhelin (91-129) 241 65 68, 241 57 10; (91-11) 23 01 34 45 Faksi (91-129) 241 65 68; (91-11) 23 01 34 45 Sähköposti: pkagarwall123@hotmail.com - Asetuksen (EY) N:o 1148/2001 7 artiklan 2 kohdan mukainen tarkastusyksikkö: Directorate of Marketing and Inspection (DMI) (Markkinointi- ja tarkastusosasto) Department of Agriculture and Cooperation (Maatalouden ja yhteistyön yksikkö) Ministry of Agriculture, Govt. of India (Intian hallituksen maatalousministeriö) NH-IV , Faridabad India Puhelin (91-129) 241 65 68, 241 57 10 Faksi (91-129) 241 65 68 Sähköposti: dmifbd@agmark.nic.in LIITE II Asetuksen (EY) N:o 1148/2001 7 artiklan 3 kohdan mukainen todistusmalli >PIC FILE= "L_2003109FI.000902.TIF">